19. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 446 της 30 Ιουν./10 Ιουλ. 1969 (ΦΕΚ Α΄ 132) Περί καθορισμού νέου τρόπου ειδοποιήσεως παραληπτών ταχυδρομικών δεμάτων. Έχοντες υπ΄ όψιν: 1)Τας διατάξεις των άρθρ. 3 και 18 του Νόμ. 841/1948 «περί Ταχυδρομικών Δεμάτων» και 2)την υπ΄ αριθ. 424/4.6.1969 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Συγκοινωνιών Υπουργών, απεφασίσαμεν και διατάσσομεν: Άρθρον μόνον.-Η υπό της Ταχυδρομικής Υπηρεσίας ειδοποίησις παραλήπτου αφιχθέντος, επ΄ ονόματί του, ταχυδρομικού δέματος, πάσης κατηγορίας, δύναται να γίνη και τηλεφωνικώς, εάν προς τούτο υπάρχη σχετική έγγραφος δήλωσις είτε του αποστολέως είτε του παραλήπτου. Η τοιαύτη υπό της Ταχυδρομικής Υπηρεσίας ειδοποίησις γίνεται επί τη καταβολή προσθέτου τέλους μιας δραχμής δι΄ έκαστον δέμα. Αι λεπτομέρειαι του τρόπου διαχειρίσεως των δεμάτων τούτων ως και του τρόπου εισπράξεως του ως άνω προσθέτου τέλους θέλουσι καθορισθή συμφώνως προς τας διατάξεις του άρθρ. 18 του Νόμ. 841/1948 δι΄ αποφάσεως του επί των Συγκοινωνιών Υπουργού. Εις τους αυτούς επί των Οικονομικών και Συγκοινωνιών Υπουργούς, ανατίθεμεν την δημοσίευσιν και εκτέλεσιν του παρόντος. Για το τιμολόγια των ταχ. δεμάτων βλ. επίσης ανωτ. σελ. 178,09 επόμ. (Αντί για τη σελ. 221(γ) Σελ. 221(δ) Τεύχος     Σελ.      Ταχυδρομικά Δέματα 22.Γ.γ.18-19 